hy en hy hy hy hy hy hy hy hy hy hy hy hy hy hy hy hy hy hy hy en hy hy hy hy hy hy hy hy hy hy hy hy hy hy hy hy hy en hy hy hy hy fr hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy fr en hy en en sv fr de de fr fr fr sv en fr en ja fr de fr es nb fr de en en sv de de fr en fr en en en
Հայրենիքում կողոպտված սիրիահայ կինն ու մեկուկես կիլոգրամ ոսկու առեղծվածը — Անի Բլոգ
Փետրվարի 16, 2013Մայիսի 9, 2016 Անի Գասպարյան
Սիրիահայ ընտանիքն օգոստոսի վերջին Հալեպից տեղափոխվեց Երևան` ծննդավայրում թողնելով տունն ու ապրուստը: Միակ բանը, որ սիրիահայ կինն իր հետ բերել էր, տանը եղած գումարն էր ու ընտանեկան ոսկեղենը: Սակայն հայրենիքում նրան կողոպտում են` գողանալով մեկուկես կիլոգրամ ոսկյա զարդերը, որի արժողությունն, ըստ նրա, մոտ 70-80 հազար ԱՄՆ դոլար էր: Կողոպտված տիկինը, պատմելով գլխին եկածը, խնդրեց չհրապարակել իր անունը` ասելով, թե իրենց ընտանիքը Սիրիայում մեծ հարգանք էր վայելում, ուստի անհարմար է զգում իր անունը հիշատակել այս տհաճ ու անպատվաբեր միջադեպի առնչությամբ: Ի դեպ, նա առաջին անգամ էր ոտք դրել Հայաստան, և նրան չափազանց դուր էր եկել հայրենիքը: Կինն այրի է, ամուսինը վաղուց է մահացել` կնոջ խնամքին թողնելով 4 երեխաներին, որոնցից երկուսն այժմ ապրում են Ֆրանսիայում, իսկ երկուսն իր հետ են, Երևանում:
Ծանոթներից հետաքրքրվելով` վարձով բնակարան են գտնում` տեղափոխման օրն ու պայմաններն ամրագրելով թղթի վրա: Երբ կինն իր երկու որդիների հետ, ճամպրուկները ձեռքին, գալիս է նոր բնակարան, տանտերերը (միջին տարիքի ամուսիններ) նրանց անակնկալի են բերում` ևս 15 օր ժամանակ խնդրելով բնակարանն ազատելու համար: Սիրիահայերին այլ բան չի մնում, քան մարդկային խնդրանքին մարդկայնորեն պատասխանելը: Եվ քանի որ այլ տեղ չունեին գնալու, որոշում են այդ 15 օրն անցկացնել  Ջերմուկում: Ճամպրուկները տեղավորում են բնակարանում, 100 ԱՄՆ դոլար կանխավճար թողնում ու մեկնում:
Ոստիկանություն դիմելու կնոջ պանանջին ի պատասխան` տանտիրուհին ասում է, թե հեռախոսահամար չունի: Ստիպված հարևաններին են դիմում, և նրանցից մեկը ոստիկանություն է զանգահարում: Ոստիկանները ժամանում են: Կինը պատմում է, որ քննիչը (անունը` Արմեն, ազգանունը նրանց հայտնի չէ), փոխանակ բնակարանի խուզարկությամբ զբաղվելու, խոհանոցում տանտիկնոջ հետ սուրճ է խմում: Հետո բոլորին մեքենա են նստեցնում և տանում ոստիկանություն: Կար մի փաստ, որը, կնոջ խոսքով, անտեսվում է խուզարկուների և քննիչի կողմից. մահճակալի կողքին, որտեղ գողությունը կատարվել էր, իր պայուսակից 2 եվրո և մի մարգարիտ էր մնացել` ոսկե ականջօղից պոկված:
Ոստիկանությունում սիրիահայ կնոջը քննում են: Պատմում է, որ քննիչն իր հետ այնպես էր վարվում, կարծես ինքն էր գողը: Որոշ ժամանակ անց քննիչը հեռանում է` ասելով, որ բաժանմունքից չհեռանան, մինչև ինքը չզանգի և չասի: Քննիչը նրանց մի հեռախոսահամար է թողնում` ասելով, թե իրենն է: Ժամեր շարունակ սպասելով` կինը ստիպված զանգում է քննիչին, սակայն նրա հեռախոսահամարը չի պատասխանում: Կեսգիշերին մոտ, քննիչից որևէ լուր չստանալով, որդիների հետ դուրս է գալիս ոստիկանությունից և գնում այդ բնակարան իր ճամպրուկներն ու իրերը վերցնելու: Մտնելով ներս` տեսնում է` տանտերերն ինչ-որ մարդկանց հետ սեղանի շուրջ նստած ուտում-խմում, քեֆ են անում: «Տանտիկնոջն ասացի` իմ ոսկիքը ետ տվեք, և եթե փողի պետքություն ունիք, ես իմ հոժար կամքով ձեզի մի քանի կտոր ոսկի կուտամ»,-պատմում է կինը:
Բնականաբար կնոջ առաջարկը չի ընդունվում: ճամպրուկները վերցնում, հեռանում են, հետո պարզվում է, որ ճամպրուկները նույնպես մասամբ թալանված են. «Ֆրանսիայից ուղարկված հագուստներ էին, մեծ մասը` նոր,- ասում է կինը:
Անցնում է մի քանի օր: Քննիչն այդպես էլ նրանց չի զանգահարում: Ստիպված վեր են կենում, գնում ոստիկանական բաժանմունք: Սպասում են, սպասում, նա գալիս է և առանց բարևելու մտնում իր աշխատասենյակ ու դուռը փակում: Սիրիահայերը մնում են դռան առջև կանգնած: 1 ժամ սպասելուց հետո քննչականի պետը պատահաբար նրանց նկատում է և իմանալով, որ քննիչին են սպասում, դուռը բացում է և բարկացած ասում, թե ինչու ներս չի ընդունում նրանց: Իսկ քննիչը համակարգչով խաղ էր խաղում…
Կինը պատմում է, որ երբ մենակ են մնում, կրկին քննիչն իր հետ շատ վատ տոնով է խոսում, զայրանում, երբ կնոջ արևմտահայ բարբառը չի հասկանում: Մինչև գիշերվա ժամը 1-ը ոստիկանատանն անցկացնելով` նրանք հեռանում են: Մի քանի օր անց, երբ քննիչից լուր չստանալով, գնում են ոստիկանատուն, պարզվում է, որ քննիչն այլևս այնտեղ չի աշխատում. պատճառն անհայտ է մնում: Սիրիահայերը հանկարծ հիշում են, որ մի քանի օր առաջ հեռուստացույցով լսել էին, որ Արաբկիրի ոստիկանությունում մի քննիչ է ձերբակալվել 200 000 դրամ կաշառք վերցնելու համար: «Միգուցե դա նույն քննի՞չն է»,- ենթադրում են նրանք: Ենթադրությունները հանգեցնում են այն մտքին, որ քննիչը համագործակցել է գողերի հետ: Ինչևէ, գործն այս պահին մեկ այլ քննիչի մոտ է, և հետաքննությունը շարունակվում է:
«Արդեն 3 ամիս է անցել, բայց մենք բան մը չկրցանք գիտնալ, թե այդ ոսկիներն ինչ եղան,- պատմում է կնոջ ազգականն ու ավելացնում,- եթե այս դեպքը Սիրիայում լիներ, 10 րոպե հետո կբացահայտվեր»:
Նրանք անհանգստացած են հատկապես այն պատճառով, որ բնակարանի տերերը վաճառել են բնակարանը և պատրաստվում են ամսվա վերջին Մոսկվա գնալ: «Անկախ ամեն ինչից, ես շատ կը սիրեմ իմ հայրենիքը: Փողն ի՞նչ է, ձեռքի կեղտ, ինձ այդ ընտանիքի վարվելակերպը հիվանդացուց…»,- ասում է հայրենիքում կողոպտված սիրիահայ կինը:
Աշխարհահռչակ «Կարֆո՞ւր»-ը, թե՞ հայաստանյան օլիգարխիկ շնաձկները. ո՞վ կհաղթի պայքարում
Հունվարի 29, 2020 Անի Գասպարյան 0
«Նորմալ երկրում երեկվա դեպքերին կհետևեին հրաժարականներ»․ Լարիսա Ալավերդյան
Մարդու իրավունքների առաջին պաշտպան, «Ընդդեմ իրավական կամայականության» ՀԿ գործադիր տնօրեն Լարիսա Ալավերդյանը հունվարի 28-ին Երևանում մի խումբ...
Հոկտեմբերի 05, 2016 Անի Գասպարյան 0
«Եթե չլիներ 1996-ը, չէին լինի թե՛ հոկտեմբերի 27-ը, թե՛ մարտի 1-ը, թե՛ «Սասնա ծռերը». Վ. Մանուկյան
Հայաստանի նորանկախ պատմության ամենախայտառակ էջերից մեկը 1996 թվականի նախագահական ընտրություններն են, որոնք ճակատագրական ջրբաժան գծեցին Հայաստանի...
Հոկտեմբերի 05, 2016 Անի Գասպարյան 0
​«Փակուղի չկա». Վազգեն Մանուկյանի կոչը 1990-ին և այսօր
1988 թ. սկսվեց Ղարաբաղյան շարժումը: Նպատակը Ղարաբաղի վերամիավորումն էր Հայաստանին: Ձևավորվեց «Ղարաբաղ» կոմիտեն, շարժումը մեծ թափ...
Ես Հայաստանի Հանրապետության քաղաքացի եմ, ՀԱՅ, որ ուզում է իր հայրենիքում ավելի արժանապատիվ ապրել: Ես սովորական ՄԱՐԴ եմ, որ ուզում է աշխարհն ավելի լուսավոր տեսնել: Ես պարզապես ԿԻՆ եմ, որ ուզում է ավելի լիարժեք ու կայացած լինել: Բայց ես գիտեմ, որ այդ ամենի համար ԵՍ եմ պատասխանատու: Փոխիր ինքդ քեզ, ու աշխարհն անպայման կբարեփոխվի…
Հուլիսի 28, 2016:Գյոյ-ջամին կառուցել է Իրևանի կիսանկախ ԱԴՐԲԵՋԱՆՑԻ սարդար Հուսեյն-Ալի խանը գողմից 1766 թ:
Հունվարի 31, 2014:Շատ ափսոսում եմ որ նման վառ անհատականություն հեռացավ մեզանից: Անդառնալի կորուստ: Չգիտեմ ինչպես արտահայտվեմ, ես իրեն շատ եի սիրում,…
Հունվարի 20, 2014:Ձեր գրառումը տեղ գտավ www.BlogNews.am կայքում: Շնորհակալություն:
Հունվարի 12, 2014:Ինչպես և շաաատ այլ բաներ են կիսատ մնում, Անի ջան:
Հուլիսի 11, 2013:_իրականությունը համապատասխանում է հարյուր տոկոսանոց,Անիի հետբազմաթիվ անգամ փորձել է երկխոսություն կազմակերպել Տեր Շահեի հետ սակայն ինքը դեռ բացասական…
«Նորմալ երկրում երեկվա դեպքերին կհետևեին հրաժարականներ»․ Լարիսա Ալավերդյան
​«Դու լեռներում չես, լեռներն են քո մեջ»․ վերադարձ Գերմանիայից
​«Հենց Հայաստա՛նն է ապրելու տեղ»․ Լիդան կոտրում է կարծրատիպերը
Հակոբ Նազարյան․ վերադարձ Հայաստան՝ շինարարության նորագույն տեխնոլոգիաներով
​Երջանկությունը Դեբետ գյուղում էր. վերադարձ Ֆրանկֆուրտից Լոռի
Repat Armenia Զվարթնոց օդանավակայան Կլոր շենք Հայրենադարձություն